**Ministru kabineta noteikumu projekta**

**"Kārtība kādā iegūstama, apstrādājama un glabājama informācija par bijušajiem un esošajiem probācijas klientiem, kā arī tās saturu un apjomu"**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Kārtība kādā iegūstama, apstrādājama un glabājama informācija par bijušajiem un esošajiem probācijas klientiem, kā arī tās saturu un apjomu" (turpmāk – noteikumu projekts) izstrādāts, pamatojoties uz Valsts probācijas likuma 18. 2 panta trešo daļu (Valsts probācijas dienesta likuma grozījumi pieņemti Saeimā 3.lasījumā 2017.gada 14.septembrī). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts probācijas dienesta likuma 18.2 panta pirmā un otrā daļa nosaka, ka Valsts probācijas dienests (turpmāk – VPD) ne retāk kā reizi trijos gados veic savas darbības rezultatīvo rādītāju metodoloģisku izpēti, analizējot bijušo un esošo probācijas klientu recidīva rādītājus. Pētnieciskās darbības rezultātus VPD publicē savā mājaslapā internetā mēneša laikā pēc pētījuma pabeigšanas.Šis noteikumu projekts ir nepieciešams, lai nodrošinātu VPD vienotu pieeju un kārtību, kādā tiek iegūta, apstrādāta un glabāta informācijas par bijušajiem un esošajiem probācijas klientiem, kā arī šīs informācijas saturu un apjomu. VPD spēja veikt savas darbības rezultātu metodoloģisku izpēti, kas būs pamatota ar objektīviem faktiem, ļaus nepārtraukti uzlabot VPD uzticēto funkciju un uzdevumu izpildi, kā arī sniegs sabiedrībai informāciju, par VPD darbu.Pētnieciskajai izpētei nepieciešamā informācija tiks iegūta no Iekšlietu ministrijas Informācijas centra (turpmāk – IC) un no Ieslodzījuma vietu pārvaldes (turpmāk – IeVP).Informācija tiks pieprasīta divos veidos:1.nosūtot IC informācijas sistēmai elektronisku pieprasījumu no VPD informācijas sistēmas;2.nosūtot IeVP rakstveida pieprasījumu.Nosūtot informācijas pieprasījumu VPD tajā norādīs informāciju, par esošā vai bijušā probācijas klienta:1. vārdu;2. uzvārdu;3. personas kodu;4. dzimšanas gadu;5. kriminālprocesa numuru.Norādīto datu pieprasīšana nepieciešama, lai IC un IeVP spētu identificēt konkrētu bijušo vai esošo probācijas klientu un sniegtu VPD metodoloģiskās izpētes veikšanai nepieciešamo informāciju.VPD pieprasītā informācija no IC tiek saņemta automatizēti un par tiem kriminālprocesiem, kuros probācijas klientam ir bijušas vai ir tiesības uz aizstāvību.Noteikumu projekta 8. punkts detalizēti uzskaita to informācijas apjomu, kādu var pieprasīt VPD.Noteikumu projekta 9. punkts paredz, ka IeVP izsniedz VPD pieprasīto informāciju 30 dienu laikā pēc attiecīgā pieprasījuma saņemšanas. Ņemot vērā, ka pieprasītā informācija satur personu datus un līdz ar to ir ierobežotas pieejamības informācijas, IeVP sagatavoto informāciju nodos konkrētai VPD atbildīgajam nodarbinātajam. Noteikumu projekta 10. punkts detalizēti uzskaita to informācijas apjomu, kādu var pieprasīt VPD no IeVP.Noteikumu projekta 11. punkts paredz starp VPD un katru no iestādēm (IeVP un IC) noslēgt atsevišķu starpresoru vienošanos, kurā tiktu detalizētāk atrunāta kārtība, kādā tiks pieprasīta un saņemta pieprasītā informācija. Ņemot vērā, ka noteikumu projektā ietvertā kārtība paredz VPD pieprasītās informācijas saņemšanu no IC automatizēti dienesta informācijas sistēmā, bet no IeVP materializēti, tad ir jāsagatavo dažādas starpresoru vienošanās ar atšķirīgu kārtību (īpaši ņemot vērā personu datu nozaudēšanas riskus saņemot informāciju materializētā veidā no IeVP). Pēc nepieciešamās informācijas saņemšanas no iestādēm, VPD veic tās apvienošanu tā, lai rezultātā informācija, kuras attiecas uz vienu un to pašu probācijas klientu, tiktu apvienota kopā vienā datu kopumā. Pēc informācijas apvienošanas vienā datu kopumā tiek dzēsta visa cita informācija, kas nebūs nepieciešama izpētei. Pēc probācijas klienta datu kopuma izveidošanas tiks veikta esošās informācijas kvalitātes pārbaude un precizēšana, pēc kā tiks dzēsta visa konkrētu probācijas klientu identificējoša personīgā informācija un visa informācija, kas ļauj identificēt konkrētu kriminālprocesu. Tādejādi dienesta darbības rezultatīvo rādītāju pētnieciskajai izpētei tiks nodoti iepriekš apstrādāti un pseidonimizēti dati, tādējādi nepieļaujot situāciju, ka iepazīstos ar dienesta publicētiem pētījumiem trešās personas varēs identificēt konkrētu probācijas klientu personīgos datus vai citu sensitīvu informāciju. Dienests uzglabā noteikumu projekta 13. punktā iegūto klienta datu kopuma oriģinālu ar tā izveidotu kopiju ne ilgāk par 6 mēnešiem. Iepriekšminētajā laika periodā ir jāveic tajā esošās informācijas kvalitātes pārbaude. Uzreiz pēc informācijas kvalitātes pārbaudes dienests iznīcina iegūto klienta datu kopuma oriģinālu ar tā kopiju.Šādi apstrādāti un pseidonimizēti dati tiks uzglabāti dienestā pastāvīgi, ņemot vērā, ka nākotnē var rasties nepieciešamība tos izmantot tālākai izpētei un to, ka šādu datu uzglabāšana neapdraudēs probācijas klientu personīgo datu noplūdi.Noteikumu projekts stājas spēkā 2018.gada 1.februārī. |
| 3. | Projekta izstrādē iesaistītās institūcijas | VPD. Projekta izstrādes gaitā notika konsultācijas ar IC. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ir attiecināms uz: 1) bijušajiem un esošajiem probācijas klientiem; 2) IC un IeVP nodarbinātajiem; 3) VPD nodarbinātajiem.  |
| 2. | Tiesiskā regulējuma ietekme uz tautsaimniecību un administratīvo slogu | Bijušajiem un esošajiem probācijas klientiem, kā arī IeVP nodarbinātajiem administratīvais slogs nemainās. VPD un IC nodarbinātajiem administratīvais slogs samazinās, jo tiks nodrošināta automatizēta pētnieciskajai izpētei nepieciešamās informācijas iegūšana, tādejādi atsakoties no rakstveida informācijas sniegšanu, kas patērē papildus materiālos un cilvēkresursus.  |
| 3. | Administratīvo izmaksu monetārs novērtējums | Administratīvās izmaksas naudas izteiksmē gada laikā mērķgrupām, ko veido fiziskas personas, nepārsniedz 200 *euro*, bet VPD un juridiskajām personām – 2000 *euro*, tādēļ šis anotācijas punkts uz projektu nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, pirms noteikumu projekta nosūtīšanas Valsts kancelejai izskatīšanai Valsts sekretāru sanāksmē, par noteikumu projekta izstrādi tiks informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā VPD, Valsts kancelejas un Tieslietu ministrijas tīmekļa vietnē.  |
| 2. | Sabiedrības līdzdalība projekta izstrādē | Sabiedrības pārstāvjiem tiks nodrošināta iespēja iesaistīties noteikumu projekta izstrādes posmā, izsakot iebildumus vai priekšlikumus par noteikumu projektu sabiedriskajā apspriedē.  |
| 3. | Sabiedrības līdzdalības rezultāti | Apspriede tiks organizēta 2017.gada  1.novembrī |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VPD, IC un IeVP. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē VPD funkcijas un uzdevumus, kā arī neietekmē pieejamos cilvēkresursus. Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Eglons 67244846

andris.eglons@vpd.gov.lv